Lastenkulttuurilupaus - Hämeenlinna
Päivitetty viimeksi: 26.11.2019
Kaupunginjohtaja Timo Kenakkala allekirjoittaa lastenkulttuurilupauksen 15.11.2019.
Lapsen oikeuksien sopimuksen mukaisesti jokaisella lapsella on oikeus kulttuurielämyksiin ja itseilmaisuun. Hämeenlinnan kaupunki ja hämeenlinnalaiset kulttuurilaitokset yhdessä lupaavat lapsille, että:
• Lukuvuoden jokaisena viikonloppuna Hämeenlinnassa on tarjolla laadukasta lastenkulttuuria; työpajoja, esityksiä, konsertteja ja tapahtumia. Viikon kulttuuritärpit kootaan yhteiselle Lasten lauantai -listalle omalle verkkosivulleen. Tutustu kevään 2020 tarjontaan: www.hameenlinna.fi/lastenlauantai
• Hämeenlinnan kulttuurilaitosten yhteinen kulttuurikasvatussuunnitelma Kulttuuripolku tavoittaa jokaisen kunnallisen varhaiskasvatuksen ja perusopetuksen piiriin kuuluvan lapsen vähintään kerran vuodessa. Kulttuuripolku tarjoa kulttuurielämyksiä vierailujen, esitysten ja työpajojen muodossa ihan koko ikäluokalle. www.hameenlinna.fi/kulttuuripolku
• Joka vuosi Hämeenlinnassa juhlistetaan lastenkulttuuria nelipäiväisillä Hippalot-taidefestivaaleilla. Hippalot on Suomen vanhin monitaiteinen lastenfestivaali, jonka laaja ohjelmisto ja työpajavalikoima sisältävät aina myös pääsymaksutonta tarjontaa. Nähdään taas 30.7.-2.8.2020! www.hippalot.fi
Lastenkulttuuripäällikkö​
puh. 040 8696374
Hämeenlinnan kaupunki sai ensimmäisenä Suomessa UNICEFin myöntämän lapsiystävällinen kunta -tunnustuksen vuonna 2013. Tunnustuksen saa, kun kunta sitoutuu kestävään kehittämistyöhön lasten ja nuorten osallisuuden eteen. Tunnustus uusittiin vuosina 2015 ja 2017. Tunnustus on nykyisellään voimassa neljä vuotta ja sen uusiminen edellyttää kehittämistyön jatkumista.
Esitelmä Joel Lehtosesta Hämeenlinnan taidemuseossa
Kirjailija, luovan kirjoittamisen opettaja Taija Tuominen kertoo kirjailija Joel Lehtosen luontosuhteesta ja ystävyydestä puupiirtäjä Kalle Carlstedtin kanssa ti 21.1.2020 klo 18 Hämeenlinnan taidemuseon Lohrmann-rakennuksessa. Tämä …
Tutustu lastenkulttuuritoimijoihin ja -palveluihin!
Hämeenlinnan kaupungin lastenkulttuuri tarjoaa monipuolisia kulttuuripalveluja ja taiteen perusopetusta lapsille ja nuorille perheineen. Hämeenlinna on saanut ensimmäisenä Suomessa UNICEFin myöntämän lapsiystävällinen kunta –tunnustuksen. Tutustu toimintaan mm.: